1. ΠΡΟΕΔΡΙΚΟΝ ΔΙΑΤΑΓΜΑ της 12/19 Μαρτ. 1927 Περί της διεξαγωγής της υπηρεσίας του Ταμείου Παρακαταθηκών και Δανείων εν ταις επαρχίαις. Άρθρ.1.-1.Από 1 Απρ. 1927 η εν ταις επαρχίαις ληψοδοσία του Ταμείου Παρακαταθηκών και Δανείων αποχωρίζεται τελείως από της λοιπής ληψοδοσίας των επαρχιακών δημοσίων ταμείων, εφόσον δε δεν ιδρύονται εν ταις επαρχίαις ίδια υποκαταστήματα του Ταμείου Παρακαταθηκών και Δανείων ή υπηρεσία αυτού, αποτελούσαι ίδιον γραφείον, διεξάγεται εις ο μεν επαρχιακά ταμεία εφηρμόσθη ο νέος οργανισμός παρά του διευθυντού και διαχειριστού, εις δε τα λοιπά παρά του ταμίου και του αρχαιοτέρου εκ των κατά βαθμόν ανωτέρων παρ’ αυτώ ταμιακών γραμματέων. 2.Το ως άνω γραφεία ονομάζονται «γραφεία παρακαταθηκών», αλληλογραφούσιν υπό την επωνυμίαν ταύτην προς την κεντρικήν διεύθυνσιν του Ταμείου Παρακαταθηκών και Δανείων και προς τας άλλας αρχάς, διευθύνονται δε παρά του διευθυντού ή του ταμίου κατά τας εν τω προηγουμένω εδαφίω διακρίσεις, οίτινες και αντιπροσωπεύουσιν εντός των ορίων των νόμων το Ταμείον Παρακαταθηκών και Δανείων εν τη περιφερεία του παρ’ ω εδρεύουσιν επαρχιακού ταμείου. 3.Εις ας πόλεις εδρεύουσι πλείονα του ενός επαρχιακά ταμεία το διοικητικόν συμβούλιον του Ταμείου Παρακαταθηκών και Δανείων ορίζει δι’ αποφάσεως αυτού το επαρχιακόν ταμείον, παρ’ ω συσταθήσεται το γραφείον παρακαταθηκών. 4.Το διοικητικόν συμβούλιον του Ταμείου Παρακαταθηκών και Δανείων δύναται δι’ αποφάσεών του να μεταβάλλη την σύνθεσιν του προσωπικού των γραφείων παρακαταθηκών, είτε ορίζον ετέρους εκ των υπαλλήλων του επαρχιακού ταμείου δια την υπηρεσίαν του γραφείου παρακαταθηκών, είτε εν ανάγκη αναθέτον και εις άλλους εκ των υπάλλήλων του επαρχιακού ταμείου υπηρεσίαν του γραφείου παρακαταθηκών. Ομοίως δύναται και να τοποθετή παρά τοις γραφείοις παρακαταθηκών και ειδικούς προς ενίσχυσιν αυτών υπαλλήλους-βοηθούς. Άρθρ.2.-Κατά την 31 Μαρτ. 1927 τα επαρχιακά ταμεία του Κράτους, βάσει του πρωτοκόλλου καταμετρήσεως του εις αυτουσίους παρακαταθήκας υπολοίπου αυτών, θέλουσι πιστωθή εν τη γενική ληψοδοσία του Κράτους με το εξαγόμενον εις αυτουσίους παρακαταθήκας υπόλοιπον, επί τη βάσει δε του ιδίου πρωτοκόλλου (εις τριπλούν συντεταγμένου) οι αρμόδιοι δια την ληψοδοσίαν του Ταμείου Παρακαταθηκών και Δανείων υπάλληλοι θέλουσι χρεωθή τη 1 Απρ. 1927 εν τω βιβλίω ταμείου του γραφείου παρακαταθηκών με το ίδιον ποσόν. Άρθρ.3.-1.Μεταφορά υπολοίπου των χρηματικών παρακαταθηκών δεν θέλει ενεργηθή, η δε απόδοσις των μέχρι της 31 Μαρτ. 1927 συνεστημένων τοιούτων θα θα ενεργήται ως κατωτέρω. 2.Από 1 Απρ. 1927 πάσα απόδοσις παρακαταθήκης θα βαρύνη την διαχείρισιν του Ταμείου Παρακαταθηκών και Δανείων, είτε συνεστήθη προ του αποχωρισμού της ληψοδοσίας είτε μετ’ αυτόν, εν ελλείψει δε υπολοίπου του γραφείου εξ ανωμάλων παρακαταθηκών θα εφοδιάζηται τούτο παρά του παρ’ ω εδρεύει δημοσίου ταμείου, χορηγούν αυτώ γραμμάτιον εισπράξεως, εκδιδόμενον υπό τον λογαριασμόν «Ελληνικόν Δημόσιον, απόσβεσις χρεωστικού εκ παρακαταθηκών υπολοίπου». 3.Το γραμμάτον τούτο θα άγηται εις πίστωσιν της δημοσίας διαχειρίσεως των επαρχιακών ταμείων του Κράτους εν τη γενική αυτών ληψοδοσία. 4.Τα λογιστικά βιβλία, ως και τα διαχειριστικά στοιχεία χρεώσεως και πιστώσεως των γραφείων παρακαταθηκών, ορίζονται δι’ αποφάσεων του διοικητικού συμβουλίου του Ταμείου Παρακαταθηκών και Δανείων. Άρθρ.4.-1.Απαγορεύεται η υπό των γραφείων παρακαταθηκών ανάμιξις των χρηματικών κεφαλαίων των μετά των λοιπών μετρητών της ληψοδοσίας του επαρχιακού ταμείου. Οι παραβάται του παρόντος άρθρου, όντες υπόλογοι έναντι του Ταμείου Παρακαταθηκών και Δανείων κατά το άρθρ. 24 εδάφ. 2 του Ν.Δ. της 3 Απρ. 1926 «περί οργανισμού του Ταμείου Παρακαταθηκών και Δανείων», υπέχουσιν, εν Σελ. 53 Υπηρεσία στις επαρχίες Τ.Π. και Δ. 39.Β.δ.1 περιπτώσει ελλείμματος ή αναμίξεως των εκ παρακαταθηκών μετρητών μετά των λοιπών της δημοσίας διαχειρίσεως, πάσας τας ευθύνας, ας κατά το δημόσιον λογιστικόν, υπέχουσιν οι δημόσιοι ταμίαι έναντι του Δημοσίου εις τας αυτάς περιπτώσεις. 2.Οι οικονομικοί επιθεωρηταί, οι αντιπρόσωποι του Ελεγκτικού Συνεδρίου, ως και οι εντεταλμένοι παρά του διοικητικού συμβουλίου του Ταμείου Παρακαταθηκών και Δανείων ίνα ενεργήσωσιν επιθεώρησιν των γραφείων παρακαταθηκών, εάν κατά την ενέργειαν επιθεωρήσεως του γραφείου ήθελον ευρεθή προ ελλείμματος ή αναμίξεως, κατά το προηγούμενον εδάφιον του παρόντος, εφαρμόζουσι κατά των υπολόγων το υπό του νόμου περί δημοσίου λογιστικού (άρθρ. 199 κλπ.) οριζόμενα. 3.Οι οικονομικοί επιθεωρηταί, οσάκις ενεργούσιν επιθεώρησιν της διαχειρίσεως επαρχιακού ταμείου, υποχρεούνται πάντοτε να προβαίνωσιν εις επιθεώρησιν και του παρ’ αυτώ γραφείου παρακαταθηκών, χωρίς προς τούτο ν’ απαιτήται ν’ απευθυνθή αυτοίς ειδική τις εντολή. Το πόρισμα της επιθεωρήσεως ταύτης και τας σχετικάς αυτή ενεργείας των ανακοινούσιν εις τε τον Υπουργόν των Οικονομικών (γενικήν διεύθυνσιν δημοσίου λογιστικού) και εις την κεντρικήν διεύθυνσιν του Ταμείου Παρακαταθηκών και Δανείων. Άρθρ.5.-1.Οι διευθύνοντες τα γραφεία παρακαταθηκών λογοδοτούσι κεχωρισμένως προς την παρά τη κεντρική υπηρεσία του Ταμείου Παρακαταθηκών και Δανείων εδρεύουσαν υπηρεσίαν ελέγχου του Ελεγκτικού Συνεδρίου, υποβάλλοντες αυτή τα στοιχεία διαχειρίσεως του γραφείου κατά μήνα. Άρθρ.6.-1.Το εις μετρητά ή αυτουσίους παρακαταθήκας υπόλοιπον των γραφείων παρακαταθηκών μέχρι του εφοδιασμού των εκ του Ταμείου Παρακαταθηκών και Δανείων δια χρηματοκιβωτίων φυλλάσσεται εν τω υπό του παρ’ ω εδρεύουσιν επαρχιακού ταμείου χρησιμοποιουμένω χρηματοκιβωτίω, αλλ’ εν ιδιαιτέρω διαμερίσματι. 2.Οι διευθύνοντες τα γραφεία παρακαταθηκών υποχρεούνται να καταθέσωσιν εις το εν τη πόλει της έδρας των υποκατάστημα της Εθνικής Τραπέζης της Ελλάδος και εις λογαριασμόν του γραφείου παν πλεόνασμα εισπράξεων εκ παρακαταθηκών, πιστούνται δε δια τας τοιαύτας καταθέσεις των βάσει ενταλμάτων υπό των ιδίων εκδιδομένων και αποδείξεων του υποκαταστήματος της Εθνικής Τραπέζης της Ελλάδος. Τα της καταθέσεως των πλεονασμάτων κανονίζονται εν ταις λεπτομερείαις δια διαταγών της κεντρικής διευθύνσεως του Ταμείου Παρακαταθηκών και Δανείων. Σελ. 54 Άρθρ.7.-Τα δι’ αποφάσεων του διοικητικού συμβουλίου του Ταμείου Παρακαταθηκών και Δανείων ιδρυόμενα εν ταις επαρχίαις υποκαταστήματα παραλαμβάνουσιν εκ των γραφείων παρακαταθηκών πάντα τα εκ παρακαταθηκών ή άλλης αιτίας παρ’ αυτοίς υπόλοιπα του Ταμείου Παρακαταθηκών και Δανείων, εν περιπτώσει δε ελλείψεως επαρκών κεφαλαίων προς απόδοσιν χρηματικών παρακαταθηκών εφοδιάζονται εκ των εν τη αυτή πόλει εδρευόντων επαρχιακών ταμείων κατά τον εν άρθρ. 3 εδάφ. 2 και 3 του παρόντος διαγραφέντα τρόπον. Δια την διεξαγωγήν της υπηρεσίας των υποκαταστημάτων εφαρμόζονται αναλόγως αι διατάξεις του παρόντος. 